ZMLUVA O PREVODE OBCHODNÉHO PODIELU  
uzavretá v zmysle ust. § 115 a nasl. Obchodného zákonníka

medzi zmluvnými stranami:

1. **Prevodca:**

**Meno a priezvisko/názov:**

**Bydlisko/sídlo:**

**Rodné číslo/IČO:**

**DIČ:**

**IČ DPH:**

**Zapísaná v (len právnické osoby):**

**Za ktorú koná (len právnické osoby):**

**Číslo účtu:**

**Bankové spojenie:**

(ďalej ako „***prevodca***“)

a

1. **Nadobúdateľ:**

**Meno a priezvisko/názov:**

**Bydlisko/sídlo:**

**Rodné číslo/IČO:**

**DIČ:**

**IČ DPH:**

**Zapísaná v (len právnické osoby):**

**Za ktorú koná (len právnické osoby):**

**Číslo účtu:**

**Bankové spojenie:**

(ďalej ako „***nadobúdateľ***“)

(ďalej ***„prevodca”*** a ***„nadobúdateľ”*** spolu ako ***„zmluvné strany”***)

Čl. I.

Úvodné ustanovenia

1. Prevodca je spoločníkom v obchodnej spoločnosti ..............., s.r.o., IČO: ............... so sídlom ............, ktorá je zapísaná v Obchodnom registri Okresného súdu .............., oddiel: ............, vložka číslo: ..... (ďalej len “obchodná spoločnosť”).
2. Základné imanie spoločnosti je: ............ Eur (slovom: ..................... Eur), ktoré je ku dňu podpisu tejto zmluvy splatené v plnom rozsahu. Obchodný podiel prevodcu, ktorý je predmetom prevodu, je vo výške ......%, čo zodpovedá vkladu na základnom imaní v sume .............. Eur (slovom: .............. Eur) (ďalej len “obchodný podiel”).
3. Prevodca má záujem previesť na nadobúdateľa obchodný podiel uvedený v čl. I, bode 2 tejto zmluvy, ktorého je majiteľom. Nadobúdateľ je osobou stojacou mimo spoločnosti, ktorá má záujem nadobudnúť obchodný podiel uvedený v čl. I bode 2 tejto zmluvy do svojho vlastníctva a stať sa tak spoločníkom v obchodnej spoločnosti.

Čl. II.  
Predmet zmluvy

1. Predmetom tejto zmluvy je prevod obchodného podielu uvedeného v čl. 1 bode 2 tejto zmluvy v obchodnej spoločnosti z prevodcu na nadobúdateľa. Nadobúdateľ tento obchodný podiel uvedený v čl. 1 bode 2 tejto zmluvy prijíma a zaväzuje sa uhradiť prevodcovi za prevedený obchodný podiel odplatu vo výške a za podmienok dohodnutých v tejto zmluve.
2. Prevodom obchodného podielu uvedeného v čl. 1 bode 2 tejto zmluvy prevodca prevádza na nadobúdateľa všetky práva a povinnosti vzťahujúce sa k prevádzanému obchodnému podielu.
3. Nadobúdateľ sa nadobudnutím obchodného podielu uvedeného v čl. 1 bode 2 tejto zmluvy stáva spoločníkom v obchodnej spoločnosti a majiteľom tohto obchodného podielu.

**Čl. III.**

**Odplata a platobné podmienky**

1. Zmluvné strany sa dohodli na odplate za prevádzaný obchodný podiel uvedený v čl. 1 bode 2 tejto zmluvy v celkovej výške: ................... Eur (slovom: ................. Eur) (ďalej len “odplata”).
2. Zmluvné strany sa dohodli, že odplata bude zaplatená v dvoch splátkach, a to:
   1. prvá splátka odplaty vo výške: ................... Eur (slovom: ................. Eur) bude uhradená v deň podpisu tejto zmluvy na bankový účet prevodcu uvedený v záhlaví tejto zmluvy.
   2. druhá splátka odplaty vo výške: ................... Eur (slovom: ................. Eur), bude zložená do notárskej úschovy do 3 dní od podpisu tejto zmluvy notárovi: JUDr. ...................., so sídlom Notárskeho úradu: ........................... Podmienkou pre vydanie tejto splátky prevodcovi je predloženie výpisu z Obchodného registra, v ktorom bude ako spoločník obchodnej spoločnosti uvedený nadobúdateľ.
3. Zmluvné strany sa dohodli, že náklady spojené s notárskou úschovou uhradia spoločne, každý jednu polovicu.

Čl. IV.  
Ďalšie vyhlásenia

1. Prevodca pred uzavretím tejto zmluvy oboznámil nadobúdateľa so skutočnosťou, že v zmysle spoločenskej zmluvy obchodnej spoločnosti je prevod obchodného podielu osobe stojacej mimo obchodnej spoločnosti možný.
2. Valné zhromaždenie obchodnej spoločnosti na svojom zasadnutí konanom dňa ........ vyslovilo súhlas s prevodom obchodného podielu v zmysle tejto zmluvy a aj súhlas so znením tejto zmluvy.
3. Prevodca vyhlasuje, že:
   1. obchodná spoločnosť bola riadne založená v súlade s platnými právnymi predpismi Slovenskej republiky, prílohou tejto zmluvy je aktuálny výpis z obchodného registra.
   2. obchodný podiel uvedený v čl. 1 bode 2 tejto zmluvy, ktorý je predmetom prevodu, nie je akýmkoľvek spôsobom zaťažený - neviaznu na ňom žiadne ťarchy, obmedzenia, práva tretích osôb, nebolo naň zriadené záložné právo, nie je predmetom exekučného konania, nie je súčasťou bezpodielového spoluvlastníctva manželov,
   3. obchodná spoločnosť nie je platobne neschopná ani predĺžená podľa zákona č. 7/2005 Z. z. o konkurze a reštrukturalizácii,
   4. obchodná spoločnosť nie je v kríze v zmysle § 67a a nasledujúcich Obchodného zákonníka,
   5. obchodná spoločnosť si ku dňu uzavretia tejto zmluvy riadne splnila všetky daňové, odvodové a iné poplatkové povinnosti, podala všetky správy, výkazy, daňové priznania, účtovné závierky v súlade s platnými právnymi predpismi v Slovenskej republike, nemá žiadnu povinnosť zaplatiť pokutu, penále alebo inú sankciu,
   6. voči obchodnej spoločnosti nie je vedené žiadne konkurzné, reštrukturalizačné konanie, alebo iné konanie, v ktorom si tretia osoba uplatňuje nárok voči spoločnosti. Spoločnosť nie je v likvidácii.
   7. s výnimkou pohľadávok a záväzkov evidovaných v účtovníctve, voči spoločnosti nie sú evidované žiadne záväzky.
4. Prevodca vyhlasuje, že odo dňa uzavretia tejto zmluvy až po účinnosť prevodu obchodného podielu nevykoná žiadnu činnosť, zmenu v chode spoločnosti, neuzavrie žiadnu zmluvu, okrem prípadov, kedy mu k takémuto úkonu vopred udelí nadobúdateľ súhlas.
5. Nadobúdateľ vyhlasuje, že bol oboznámený s hospodárskym stavom obchodnej spoločnosti a so spoločenskou zmluvou obchodnej spoločnosti zo dňa ........
6. Nadobúdateľ vyhlasuje, že bez výhrad pristupuje k spoločenskej zmluve obchodnej spoločnosti zo dňa .......... v znení jej zmien a doplnkov.

Čl. V.

Zánik zmluvy

1. Zmluvné strany sa dohodli, že druhá zmluvná strana má právo odstúpiť od zmluvy, ak:
2. niektoré z vyhlásení prevodcu uvedené v čl. IV bode 2 tejto zmluvy sa ukáže byť nepravdivé,
3. nadobúdateľ nezaplatí prevodcovi odplatu za podmienok uvedených v tejto zmluve,
4. nedôjde k prevodu obchodného podielu z dôvodov na strane prevodcu, ak prevodca neprejaví záujem odstrániť tento dôvod, ktorý viedol k zamietnutiu prevodu obchodného podielu. Právo odstúpiť od zmluvy má nadobúdateľ v tomto prípade len do odstránenia nedostatkov, ktoré bránili prevodu obchodného podielu.

Čl. VI.  
Záverečné ustanovenia

1. Zmluva nadobúda platnosť a účinnosť medzi účastníkmi dňom osvedčenia podpisov oboch zmluvných strán.
2. Zmluva nadobúda účinnosť voči obchodnej spoločnosti dňom jej doručenia tejto obchodnej spoločnosti.
3. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
4. Neplatnosť alebo neúčinnosť jednotlivých ustanovení tejto zmluvy nemá vplyv na platnosť, resp. účinnosť ostatných ustanovení. Ak dôjde k zamietnutiu návrhu na zápis zmeny do Obchodného registra, zmluvné strany sa zaväzujú bez odkladu poskytnúť nevyhnutnú súčinnosť za účelom odstránenia týchto nedostatkov a zápisu zmeny do Obchodného registra.
5. Právne vzťahy, ktoré nie sú upravené v tejto zmluve, sa spravujú príslušnými ustanoveniami Obchodného zákonníka.
6. Zmluva je vyhotovená v piatich rovnopisoch, z ktorých po jednom dostanú zmluvné strany, jeden rovnopis bude uložený v sídle obchodnej spoločnosti a dva rovnopisy budú pripojené k návrhu na zápis zmien do obchodného registra,
7. Zmluvné strany prehlasujú, že sú plne spôsobilé na uzavretie tejto zmluvy o prevode obchodného podielu. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
8. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.

V ................, dňa ...................

Za prevodcu: Za nadobúdateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

xxxxx xxxxx

(overený podpis) (overený podpis)